Die stand van museums in Suid-Afrika - SA Akademie vir Wetenskap en Kuns - N. P. van Wyk Louw-sentrum
Categories: Geskiedkundig, Ideologie, Suid-Afrikaanse Politiek
Dit is 'n voldonge feit dat Suid-Afrikaanse museums as bewaarders of beskermers van onder meer Westerse kultuurgoedere, en die daarmee gepaardgaande kultuurbewussyn, in 'n krisis verkeer. Ongelukkig word dié situasie nie in die algemene diskoers in Suid-Afrika erken of raakgesien nie.
Die nalatenskap van 'n nuwe tipe ideologies geïnspireerde uitstalling het reeds gevolge: Voorwerpe met byvoorbeeld 'n Westerse herkoms vorm dikwels nie meer deel van die nuwe aanbod nie en slegs paneelteks en visuele materiaal kan gesien word. Die nuwe generasie museumbesoekers word nie meer blootgestel aan kennis van en waardering vir voorwerpe wat kulturele of 'n persoonlike konteks kommunikeer nie, en so verloor die voorwerpe hul bydrae as primêre bron.
In Van Wyk Louw se woorde blyk dit dus dat, in bogenoemde konteks "'n geslag sonder verset" verbygaan.
(Inligting verskaf deur die SA Akademie vir Wetenskap en Kuns na aanleiding van 'n gespreksgeleentheid oor die onderwerp in Maart 2018).
LET WEL: Hierdie meningstuk is deur 'n onafhanklike persoon opgestel. Die menings en standpunte wat in hierdie skrywe uitgespreek word is nie noodwendig die beleid of standpunt van die FAK se werknemers of direksie nie.